ASU - Wikipedia

# ASU

### From Wikipedia

Akademija scenskih umjetnosi Sarajevo (ASU) je počela sa radom 1981. godine, kada je upisala prvu generaciju studenata na Odsjeku za glumu. Potom je uslijedilo otvaranje Odsjeka za režiju (1989.), a u ratnoj 1994. godini, pokrenut je i Odsjek za dramaturgiju. Bitan segment rada Akademije ostvaruje se na Otvorenoj sceni "OBALA", kultnom sarajevskom pozorištu, gdje se studenti predstavljaju svojim radovima, ali gdje i profesionalni glumci, reditelji i pisci svojim radom obogaćuju teatarski život Sarajeva i BiH.

Dosadašnji dekani Akademije su: Razija Lagumdžija, Boro Stjepanović, Miroslav Avram, Nenad Vuković, Dževad Karahasan, Milan Šipka, Admir Glamočak, Zijad Mehić. U decembru 2006. godine Akademija proslavlja 25 godina postojanja. U tom periodu, zasigurno, ostvarila je brojne rezultate i uveliko unaprijedila bh. teatar i film. Odškolovala je glumce poput Admira Glamočaka, Emira Hadžihafizbegovića, Saše Petrovića, Senada Bašića, Aleksandra Seksana, Ermina Brave.

Sa Odsjeka za režiju izašli su Danis Tanović, Dino Mustafić, Pjer Žalica, Srđan Vuletić, Ahmed Imamović. Te, sa najmlađeg odsjeka - Odsjeka za dramaturgiju - Almir Imširević, Zoran Mlinarević, Hasan Džafić, Ines Tanović, Vanja Avdić.

Preuzeto sa: "http://bs.wikipedia.org../../../a/s/u/ASU_b62b.html"

Kategorije: Sarajevo | Obrazovanje

##### Views

- Članak
- Razgovor
- Trenutna verzija

##### Pretraga